

**Előterjesztés**

**2022 évi képviselői keret felhasználását célzó közbeszerzési eljárás megindítása, valamint kötelezettség vállalása a 2023. évi képviselői keret felhasználására**

Tisztelt Közgyűlés!

2022. június 16-án Önkormányzati Közbeszerzési Döntőbizottsági ülés keretében az önkormányzati járdák felújítása tárgyú, a Kbt. 112§ (1) bekezdése b./ pontja szerint, nemzeti eljárásrendben lefolytatandó nyílt közbeszerzési eljárás megindításáról döntött a Bizottság. A közbeszerzés tárgya: **„Eger, önkormányzati járdák felújítása**”. A javaslat mellékletében azon járdafelújítások szerepeltek, melyeket még 2019 év végén, 2020. elején nyújtottak be a képviselők az Önkormányzat szakirodájához. Az alábbi járdafelújítások valósulnak meg ebben az évben:

Móricz Zsigmond utca 23-31. szám közötti járda 96 fm hosszban (Hrsz: 3453)

Árpád utca 1-9. szám közötti járdaszakasz 150 fm hosszban (Hrsz: 7953; 6805/6)

Nagyváradi utcai járda még nem felújított része 125 fm hosszban(Hrsz: 9814)

Nagyváradi óvoda hátsó kerítése mellett is, a Faiskola 6-8. közötti lépcsőig 83 fm hosszban(Hrsz: 8972/3)

Hell Miksa járda I. ütem 170 fm hosszban (Hrsz: 6383/1)

Csokonai utcai járda folytatása a 7-19. szám között 140 fm hosszban (Hrsz: 2977)

Türk Frigyes utca 3.-27. szám közötti járda felújítás 180 fm hosszban (Hrsz: 1599)

Vallon utcai járda 19-35. 140 fm hosszban (Hrsz: 1307/25)

Rákóczi páratlan oldalon a járda a Kővágó tértől az Eger-patak hídig 80 fm (Hrsz: 2071/2)

Faiskola utca 2/b (Hrsz: 8954)

Mátyás Király utca 45. sz. közvetlenül a ház a bejárata előtti járda szakasz (Hrsz: 8951/22)

Gólya utcai játszótérnél a patak felőli oldalon végig a támfal mentén megsüllyedt a járda 100 fm hosszban (Hrsz: 6483)

Vadrózsa utca-Mályva utca és a lakótelepi bejárót összekötő járdaszakasz felújítása 85 fm hosszban(Hrsz: 1/19) (csak 42 méter az Önkormányzat tulajdona)

Felvégi utca 43-65. között járda felújítás 170 m hosszban (Hrsz: 647)

Sertekapu utca járda felújítás 200 fm hosszban (Hrsz:4223)

Fenti felújítások nem engedélykötelesek.

Eger Megyei Jogú Város Önkormányzata Közbeszerzési Döntőbizottsága ülésén 2022. 09. 21.-én az eljárást eredményesnek nyilvánította, **a Thermál Építő és Szolgáltató Kft-t az eljárás nyertesének hirdette ki nettó 92.130.913.- Ft ajánlati árral**. A projekt fedezete a 2022 évi költségvetésben rendelkezésre áll. **A szakirodák tájékoztatása szerint a szerződéskötés megtörtént, a munkaterület átadására a 2022. október 10.-i héten kerül sor.** A teljesítési határidő a munkaterület átadásától számított 3 hónap.

2022-ben EMJV Közgyűlésének döntése értelmében az un. választókerületi alap 10.000.000,- Ft. Ezen összeg nagy része még nem került, nem kerülhetett felhasználásra, mert a felelős akkreditált közbeszerzési szaktanácsadó szakvéleménye alapján a Kbt.-ben foglalt egybeszámítási szabályok miatt, az összeghatárra tekintettel a képviselők által kért munkák esetében is kötelező a közbeszerzési eljárás lefolytatása.

A Polgármesteri Hivatal Jogi és Hatósági Irodájának tájékoztatása szerint a Városüzemeltetési Irodával közösen előkészítették a képviselői keret felhasználását célzó **„Keretmegállapodás keretében mélyépítési feladatok ellátása Eger Megyei Jogú Város területén**” tárgyú ajánlattételi felhívást és közbeszerzési dokumentációt, mely alapján lehetőség lesz közbeszerzési keretmegállapodás alapján EMJV területén mélyépítési munkák elvégzésére, ennek keretében utak, kerékpárutak, parkolók, hidak, közmű vezetékek, csapadékvíz-elvezető rendszerek építése és felújítása, valamint egyéb mély és vízépítési feladatok megrendelésére.

A képviselői keret idei felhasználásra irányuló nyílt közbeszerzési eljárás dokumentációja a szakmai érvek alapján **24 hónapos időtartamra készült el,** mely azt jelenti, hogy a nyertes ajánlattevőkkel a későbbiekben 2 éves időtartamban lehet bármilyen, - az ajánlat tárgyát érintő - munkát végeztetni, a T. képviselők igényei szerint.

A Városüzemeltetési Iroda az idei képviselői keretből 30 millió forint forintot tervezésre irányuló közbeszerzési eljáráshoz szeretne felhasználni, szintén 24 hónapra vetítve, 30 millió forint idei, és 30 millió forint jövő évi képviselői keret, mint forrás hozzárendelésével. Ennek a szintén keretmegállapodásra irányuló közbeszerzési eljárásnak az előkészítése még folyamatban van.

A mélyépítési feladatokra szánt fedezet meghatározásakor javaslom, **azzal számoljunk, hogy a képviselők a 2023. évben is körzetenként 10-10 millió forint fejlesztési forrást irányoznak elő erre a célra**.

A fentiek alapján a **mélyépítési feladatokra a 2022. és 2023. évi képviselői keret** (90-90 millió ft), **bruttó 180.000.000,-Ft összegéhez fedezetként hozzáadódnak az idei év költségvetésében szereplő alábbi mélyépítési munkák:**

- II 143 címszám 30.000.000,-Ft 2021. évi hitel: dr. Frank M. - Szalapart u. közötti út TAMÓK ÚT

- II 146 címszám 8.000.000,-Ft 2021. év hitel Érsekkert strand bejárati híd felújítása

**Az eljárás becsült értékeként és fedezetéül: nettó 171.653.543. -Ft, bruttó 218.00.000, -Ft összeg meghatározását javaslom.**

Kérem a T. Közgyűlést döntsünk arról, hogy a képviselői keretet 2023 évben is körzetenként 10-10 millió forint értékben biztosítjuk. Amennyiben a fedezet jövőre nem áll rendelkezésre, a szakiroda tájékoztatása alapján a már előkészített dokumentációt át kell dolgozni, és maximum 12 hónapos időtartamra, a 2022 évi forrás erejéig indítják meg a közbeszerzési eljárást.

Eger, 2022. 10. 04.

Orosz Lászlóné

képviselő

**Határozati javaslat:**

Eger Megyei Jogú Város Önkormányzat Közgyűlése elrendeli a „**Keretmegállapodás keretében mélyépítési feladatok ellátása Eger Megyei Jogú Város területén”** tárgyú közbeszerzési eljárás fedezetének biztosítását **nettó 171.653.543. -Ft, bruttó 218.00.000, -Ft** összegben, melynek forrásaként az alábbi címszámokat jelöli meg:

- II 149 címszám 90.000.000.- Ft a választókörzeti alapból

- II 143 címszám 30.000.000,-Ft 2021. évi hitel: dr. Frank M. - Szalapart u. közötti út Tamók út

- II 146 címszám 8.000.000,-Ft 2021. év hitel Érsekkert strand bejárati híd felújítása

**- 2023. évi költségvetés választókörzeti alapból 90.000.000.- Ft**

A Közgyűlés elrendeli 2023. évi kötelezettségvállalásként a választókerületi alap biztosítását körzetenként 10-10 millió forint összegben fejlesztési célokra, a tárgyi közbeszerzéshez 90.000.000.- Ft összegben. A Közgyűlés felkéri a Gazdasági Iroda vezetőjét, hogy a 2023. évi költségvetés tervezésekor a fedezet kerüljön biztosításra.

**Felelős**: Mirkóczki Ádám polgármester

 Juhász Tamás Gazdasági irodavezető

**Határidő**: 2023. február 28.